הרולד קופינג

**הרולד קופינג** (באנגלית: **Harold Copping**; 25 באוגוסט 1863 – 1 ביולי 1932) היה אמן בריטי, הידוע בעיקר כמאייר של סצנות תנ"כיות. ספרו "התנ"ך המצויר" מ־1910 הפך לרב מכר.

## ביוגרפיה
נולד בקמדן טאון בשנת 1863, הוא היה בנם השני של העיתונאי אדוארד קופינג (1829–1904) ורוז היתילה (לבית פרוט) (1832–1877), בתם של ג'ון סקינר פרוט, אמן צבעי מים. אחיו, ארתור א. קופינג, הפך לסופר ידוע, עיתונאי ונוסע והיה חבר ב"צבא הישע".

הרולד קופינג נכנס לאקדמיה המלכותית לאמנויות בלונדון, שם זכה במלגה ללימודים בפריז. הוא התבסס במהרה כצייר ומאייר מצליח, חי בקרוידון ובהורנסי בשנים הראשונות לקריירה שלו. לקופינג היו קשרים עם חברות המיסיונרים של תקופתו, כולל אגודת המיסיונרים הלונדונית (LMS), שהזמינה אותו כמאייר של סצנות מקראיות. כדי להשיג אותנטיות וריאליזם עבור האיורים שלו הוא נסע לארץ ישראל ולמצרים.

הספר שפרסם, התנ"ך המצויר (1910), הפך לרב מכר והוביל לעבודות רבות בנושאים תנ"כיים. אלה כללו "עיתונאי בארץ הקודש" (1911), "ארץ הזהב" (1911), "סיפורי התנ"ך" (1923) ו"התנ"ך שלי" (1931). קופינג השתמש בבני משפחתו, חברים ושכנים ותיקים כדוגמנים לציוריו, כשהוא מחזיק בביתו מלאי של תחפושות ואביזרים.

ברבים מציורי התנ"ך שלו ניתן לראות את אחת ממגבות התה המפוספסות של אשתו כשהן חבושות על ראשי דמויות תנ"כיות שונות. איורי צבעי המים המבוצעים להפליא של קופינג הוצגו ב"פנס קסם" ושימשו מיסיונרים נוצרים בכל רחבי העולם. תמונותיו שוחזרו רבות על ידי חברות מיסיונריות ככרזות, כתובות וכאיורי מגזינים.

ככל הנראה המפורסם באיוריו התנ"כיים של קופינג היה "תקוות העולם" (1915). המתאר את ישו יושב עם קבוצת ילדים מיבשות שונות.

ד"ר סנדי ברואר כתב על האיור הזה: "'תקוות העולם', שצויר על ידי הרולד קופינג עבור אגודת המיסיון בלונדון בשנת 1915, היא ללא ספק התמונה הפופולרית ביותר של ישו שהופקה בבריטניה במאה העשרים. זו הייתה תמונה איקונית בבית הספר של יום ראשון בין השנים 1915–1960". עם זאת, ג'יימס ת'ורפ כתב: "עבודתו של הרולד קופינג, כושרה וכנה ככל שהייתה, אינה מעוררת התלהבות גדולה".
ממוזער|קטע מהאיור "תקוות העולם", 1915

קופינג היה חתום על חוזה של חברת המסחר הדתי (RTS) להפקת 12 ציורים דתיים בשנה עד למותו. הוא קיבל 50 ליש"ט עבור כל ציור, ועל פי תנאי החוזה, הוא לא הורשה לצייר ציורים דתיים עבור אף מו"ל אחר. ביחד עם ג'וזף אוסטין בנוול הוא היה מאייר קבוע של ירחון The Leisure Hour של החברה.

בנוסף הוא צייר איורים לספרים לא דתיים רבים, כולל ספרי הילדים של מרי אנג'לה דיקנס על פי הרומנים של סבה, צ'ארלס דיקנס. אלה כללו "סיפורי ילדים מדיקנס" (1911) ו"ילדי החלומות" של דיקנס (1926).

הוא אייר גם מספר סיפורים המתרחשים בבתי ספר ציבוריים בדיוניים בריטיים, כולל "בנים מבית הספר פריורי" (1900) ו"בית הספר לבנים מווינפורט" (1916).

האיורים של קופינג פורסמו גם בעיתונים שונים, ולאחר נסיעה לקנדה הוא הפיק רישומים מסע בצבעי מים.

קופינג התחתן עם ויולט איימי פרוט (1865–1894) בשנת 1888, וילדיהם היו ארנסט נואל קופינג (1889–1978), רומני קופינג (1891–1910) ויולט קופינג (1891–1892). לאחר מותה של אשתו בגיל 29 בלבד, התחתן קופינג עם אדית לואיז מוטרסיל (נולדה ב־1876) בשנת 1897 ונולדו לו ג'ויס קופינג (1901–1934) וג'ון קלרנס קופינג (1914–1977).

הוא התגורר שנים רבות בקנט, ונפטר ב -1 ביולי 1932 בגיל 68. הוא נקבר בחצר הכנסייה של סנט פיטר וסנט פול בשורהם.

## גלריה


File:Harold Copping - Charles Dickens - Oliver Twist - (MeisterDrucke-649910).jpg | אוליבר טוויסט

File:Harold Copping - The Fat Boy illustration for Character Sketches from Dickens compiled by BW Matz 1924 - (MeisterDrucke-82785).jpg | הנער השמן

File:Harold Copping - Nicholas Nickleby by Charles Dickens - (MeisterDrucke-649902).jpg |ניקולס ניקלבי

File:Harold Copping - Mr Pickwick Adresses the Club illustration for Character Ske - (MeisterDrucke-262503).jpg | פיקוויק נואם בקלוב

File:Harold Copping - Delilah illustration from Women of the Bible published by Th - (MeisterDrucke-236131).jpg | דלילה

File:Harold Copping - Jeroboams wife - (MeisterDrucke-388983).jpg | אשת ירבעם

File:Harold Copping - Elisabeth - (MeisterDrucke-388976).jpg | אלישבע

File:Harold Copping - The Good Samaritan - (MeisterDrucke-108196).jpg | השומרוני הטוב


## קישורים חיצוניים

* 
* 

## הערות שוליים

קטגוריה:מאיירים בריטים
קטגוריה:בריטים שנולדו ב-1863
קטגוריה:בריטים שנפטרו ב-1932